laion/Wikipedia-Exotic huggingface dataset:
אארו וודוכודי

אָאֶרוֹ ווֹדוֹכוֹדִי (באנגלית: Aero Vodochody, המכונה בדרך כלל Aero, וודוכודי הוא שם המיקום בקרבת פראג בו המפעל ממוקם) היא יצרנית מטוסים צ'כית (צ'כוסלובקית לשעבר), פעילה משנת 1919, הידועה במטוסי אימון ומטוסי קרב קלים שלה: L-29 דלפין, L-39 אלבטרוס, L-59 סופר אלבטרוס, L-159. ה- L-39 הוא המפורסם שביניהם ועם מספר המפעילים הגדול ביותר. משנת 1929 עד 1951 אארו גם יצרו מגוון מכוניות קטנות ובינוניות עם מנועי שתי פעימות, ובשנים 47–1946 הם ייצרו את משאית סקודה 150 תחת רישיון. לאחר נפילתה של השלטון הקומוניסטי בצ'כוסלובקיה (1989) ובשאר חלקי מרכז אירופה, הפסידה החברה חלק ניכר משווקיה העיקריים עבור מטוסי אימון סילונים. המכירות של מטוסים צבאיים ירדו בתחילת שנות ה-90 במזרח אירופה, כמו גם במדינות נאט"ו, שבהן כניסתו של יצרן חדש הייתה כמעט בלתי אפשרית. בין השנים 1998 עד 2004 חברת אארו נשלטה על ידי בואינג. בסוף אוקטובר 2006 אארו וודוכודי נרכשה על ידי קבוצת השקעות צ'כית-סלובקית, פנטה השקעות, שרכשה אותה בכ -3 מיליארד דולר קנדי. כיום, אארו וודוכודי מייצרת ברישיון את הסיקורסקי S-76, ומכלולים תעופתיים שונים כגון: תיבת כנף של אלנייה C27, דלתות עבור אמבראר 170 ו אמבראר 190, תא הטייס של ה-UH-60, דלתות תותח של F/A-18 סופר הורנט, תת-מכלולים וחלקים עבור משפחת איירבוס A320, מכלולים עבור בואינג 767, ואת ה-L-159 מטוס קרב סילוני קל. אארו צפויה גם לשדרג את המסלול בנמל התעופה וודוכודי שלה ליד פראג לסטנדרטים של התעופה הבינלאומי אשר ישרת בעיקר חברות תעופה לואו-קוסט וטיסות שכר לכיוון פראג. ביולי 2018 פורסם על הפרויקט המשותף בין החברה לבין התעשייה האווירית לפיתוח מטוס קרב-תקיפה רב-משימתי F/A-259 סטרייקר. מדיה וקבצים בנושא אארו וודוכודי בוויקישיתוף אתר האינטרנט הרשמי של אארו וודוכודי ערך זה הוא קצרמר בנושא תעופה ובנושא חברות. אתם מוזמנים לתרום לוויקיפדיה ולהרחיב אותו.
יחסי אורוגוואי–מלזיה

יחסי אורוגוואי–מלזיה הם היחסים הדו-צדדיים בין הרפובליקה המזרחית של אורוגוואי לבין פדרציית מלזיה. היחסים הדיפלומטיים הרשמיים שבין המדינות כוננו ב-1989. אורוגוואי פתחה את שגרירותה ב-1991, אך שגרירות זו נסגרה לאחר מספר שנים. שתי המדינות חתמו על הסכם סחר דו-צדדי. בשנת 2007, ביקר סן שר המסחר והתעשייה הבינלאומי של מלזיה באורוגוואי. בשנת 2014, שווי הסחורה שיוצאה ממלזיה לאורוגוואי הגיעה לסך 41 מיליון דולר אמריקאי והיא כללה בעיקר רדיו, שמן דקלים, גומי ועוד. באותה שנה, שווי הסחורה שיוצאה מאורוגוואי למלזיה הגיעה לסך 24.5 מיליון דולר אמריקאי והיא כללה בעיקר חלב, חלב מרוכז, גבינה, צמר, סויה ועוד. בשנת 2015, שווי הסחורה שיוצאה ממלזיה לאורוגוואי הגיעה לסך 29.7 מיליון דולר אמריקאי והיא כללה בעיקר בגדי גומי, שמן דקלים, מיקרופונים, אוזניות, טלפונים ועוד. באותה שנה, שווי הסחורה שיוצאה מאורוגוואי למלזיה הגיעה לסך 26.4 מיליון דולר אמריקאי והיא כללה בעיקר סויה, תירס, דגים, גבינה ועוד. אורוגוואי מיוצגת במלזיה על ידי שגרירות וקונסוליה כללית בקואלה לומפור, בירת מלזיה. מלזיה אינה מיוצגת באורוגוואי, הן בדרג השגרירות והן בדרג הקונסולרי. השגרירות המייצגת של מלזיה באורוגוואי נמצאת בבואנוס איירס, בירת ארגנטינה. טופס ההסכם (ארכיון) Visita oficial de Viceministro de Comercio Internacional e Industria de Malasia, Ng Lip Yong, www.mrree.gub.uy Products that Malaysia exports to Uruguay (2014), The Observatory of Economic Complexity (באנגלית) (ארכיון) Products that Malaysia imports from Uruguay (2014), The Observatory of Economic Complexity (באנגלית) (ארכיון) Products that Malaysia exports to Uruguay (2015), The Observatory of Economic Complexity (באנגלית) Products that Malaysia imports from Uruguay (2015), The Observatory of Economic Complexity (באנגלית) (ארכיון) "Embassy of Uruguay in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-27. "Consulate of Uruguay in Malaysia - Embassy WorldWide". Embassy WorldWide (באנגלית בריטית). נבדק ב-2018-04-27. אתר השגרירות המלזית
יחסי מלזיה–נפאל

יחסי מלזיה-נפאל הם היחסים הדיפלומטיים בין פדרציית מלזיה לבין הרפובליקה הפדרלית הדמוקרטית של נפאל. היחסים הדיפלומטיים הרשמיים שבין המדינות כוננו ב-1 בינואר 1960. היחסים הדו-צדדיים בין המדינות התפתחו במהלך השנים. במאי 1978 ובספטמבר 1985, מלך נפאל, בירנדרה, ביקר במלזיה. ביוני 2003, הוקמה השגרירות של נפאל בקואלה לומפור והשגרירות של מלזיה בקטמנדו. נפאל ומלזיה מקיימות שיתוף פעולה מסחרי וכלכלי: בשנת 2014, שווי הסחורה שיוצאה ממלזיה לנפאל הגיעה לסך 70.6 מיליון דולר אמריקאי והיא כללה בעיקר שמן דקלים, מחשבים, גומי, מקרנים, נחושת ועוד. באותה שנה, שווי הסחורה שיוצאה מנפאל למלזיה הגיעה לסך 2.61 מיליון דולר אמריקאי והיא כללה בעיקר טבק מעובד, פסטה, תה ועוד. בשנת 2015, שווי הסחורה שיוצאה ממלזיה לנפאל הגיעה לסך 54.6 מיליון דולר אמריקאי והיא כללה בעיקר שמן דקלים, מחשבים, טלפונים, נחושת, עץ מעובד ועוד. באותה שנה, שווי הסחורה שיוצאה מנפאל למלזיה הגיעה לסך 2.08 מיליון דולר אמריקאי והיא כללה בעיקר פסטה, טבק מעובד, בגדים ועוד. נפאל מיוצגת במלזיה על ידי קונסוליה כללית בסלנגור ושגרירות בקואלה לומפור, בירת מלזיה. מלזיה מיוצגת בנפאל על ידי שגרירות בקטמנדו, בירת נפאל. Mofa, ‏2014-02-01 Products that Malaysia exports to Nepal (2014), The Observatory of Economic Complexity (באנגלית) Products that Malaysia imports from Nepal (2014), The Observatory of Economic Complexity (באנגלית) (ארכיון) Products that Malaysia exports to Nepal (2015), The Observatory of Economic Complexity (באנגלית) (ארכיון) Products that Malaysia imports from Nepal (2015), The Observatory of Economic Complexity (באנגלית) (ארכיון) "Honorary Consulate General of Nepal in Selangor, Malaysia - Embassy WorldWide". Embassy WorldWide (באנגלית בריטית). נבדק ב-2018-04-27. "Embassy of Nepal in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-27. "Embassy of Malaysia in Kathmandu, Nepal - Embassy WorldWide". Embassy WorldWide (באנגלית בריטית). נבדק ב-2018-04-27.
קרים פאף

קרים פאף (באנגלית: Creme Puff;‏ 3 באוגוסט 1967 – 6 באוגוסט 2005) הייתה חתולה אשר האריכה ימים באופן יוצא דופן עד לגיל 38 שנים ו־3 ימים, הרבה מעבר לתוחלת החיים הממוצעת של חתול, שהיא בין 10–15 שנים. לפיכך זכתה בתואר "החתול המבוגר ביותר אי פעם" על ידי ספר השיאים של גינס. South Paws, סרטון באתר יוטיוב - סרטון על ג'ייק פרי וחתוליו AP, בן 26, טורף עכברים: החתול הזקן בעולם, באתר ynet, 15 באוגוסט 2015 החתול המבוגר ביותר אי פעם, באתר ספר השיאים של גינס ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
נאוה סטאר

נאוה סטאר (גורדון, שטרנברג) (ברוסית: Нава Гордон; נולדה ב-4 באפריל 1949, ריגה) היא שחמטאית יהודיה קנדית, שזכתה 8 פעמים באליפות קנדה בשחמט לנשים. נאוה גורדון למדה לשחק שחמט בצעירותה בריגה. לאחר שהתחתנה היגרה לקנדה והתיישבה בטורונטו. בשנת 1976 היא הייתה חברה בנבחרת קנדה באולימפיאדת השחמט, ובשנת 1978 זכתה באליפות קנדה. לאחר מספר שנים היא התגרשה מבעלה והתחתנה עם סאשה סטאר. בשנת 1978 קיבלה דרגת אמן בינלאומי לנשים. החל מספטמבר 2014 היא אינה פעילה בשחמט תחרותי. בשנים 1976–2014 השתתפה סטאר ב-13 אולימפיאדות שחמט: נאוה סטאר, באתר צ'סגיימס (באנגלית) נאוה סטאר, באתר פיד"ה (באנגלית) Starr, Nava - Women's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
קווין פאנגוס

קווין גוז'ף פאנגוס (באנגלית: Kevin Joseph Pangos, נולד ב-26 בינואר 1993) הוא כדורסלן קנדי-סלובני, המשחק כרכז בקבוצת ולנסיה מליגת העל הספרדית בכדורסל . פאנגוס נולד ב-26 בינואר 1993, בקנדה. בצעירותו כלל לא התעניין בכדורסל והחל כמו בני נוער קנדים רבים לשחק הוקי קרח, בו היו לו גם קשרים משפחתיים בעקבות דודו, אשר שיחק ב-NHL. הצלחתו של השחקן הקנדי סטיב נאש ב-NBA נתנה השראה לפאנגוס והוא החליט להתמקד בכדורסל, כאשר גם בענף ספורט זה משפחתו הצטיינה בעבר; אביו שיחק בעברו באוניברסיטת טורונטו, ואימו שיחקה באוניברסיטת מקמסטר. בראיון שהעניק בשנת 2013 לתקשורת הקנדית התייחס פאנגוס להשראה הגדולה שנאש העניק לו: "שמעתי שנאש היה זורק 500 פעמים לסל ביום, והחלטתי שגם אני צריך לעשות זאת". לקראת תחילת קריירת המשחק בתיכונים, קיבל פאנגוס הצעות ממספר מכללות ברחבי ארצות הברית בהן מישיגן, טמפל, נבדה, פורטלנד וסינסינטי. לאחר שהתייעץ עם ידיד משפחתו קלי אוליניק, החליט פאנגוס להצטרף לאוניברסיטת גונזגה. במהלך שנותיו באוניברסיטה נחשב פאנגוס לשחקן המוביל של הקבוצה והוביל אותה בקטגוריות סטטיסטיות רבות כגון נקודות, אסיסטים, חטיפות ודקות משחק. ב-24 ביולי 2015 חתם פאנגוס לשנתיים בקבוצת גראן קנריה מליגת העל הספרדית והיורוקאפ. את עונת היורוקאפ הראשונה שלו סיים פאנגוס עם ממוצעים של 11.9 נקודות, 4.8 אסיסטים ו-1.6 ריבאונדים בכ-24 דקות משחק עם 51.2% ל-3. בליגת העל הספרדית סיים עם ממוצעים של 10.8 נקודות, 4.5 אסיסטים ו-2.3 ריבאונדים למשחק. לאחר עונה אחת בגראן קנריה, חתם פאנגוס בז'לגיריס קובנה מליגת העל הליטאית והיורוליג. בעונתו הראשונה במועדון הוביל את קבוצתו לזכייה באליפות הליגה הליטאית וזכייה בגביע הליטאי. בעונת 2017/2018 זכתה קבוצתו בפעם השנייה ברציפות בגביע הליטאי ובפעם השנייה בתולדותיה העפילה לפיינל פור היורוליג, לאחר שגברה 3–1 על אולימפיאקוס בסדרה של הטוב משלושה משחקים. בעונה זו היה פאנגוס לשחקן המפתח בקבוצתו וסיים את עונת היורוליג עם ממוצעים של 12.7 נקודות, 6 אסיסטים ו-2.7 ריבאונדים ב-34 דקות משחק. בשנים 2018–2020 שיחק בקבוצת ברצלונה. בעונת 2020/2021 עבר לשחק במדי זניט סנקט פטרבורג הרוסית. באותה עונה נבחר לחמישיית העונה ביורוליג, לאחר שהעמיד ממוצעים של 13.5 נקודות ו-6.6 אסיסטים למשחק. בספטמבר 21 חתם על חוזה לשנתיים בקליבלנד קאבלירס מליגת ה-NBA. בתקופה זו ירוויח כ-3.5 מיליון דולר. מדיה וקבצים בנושא קווין פאנגוס בוויקישיתוף קווין פאנגוס, ברשת החברתית אקס (טוויטר) קווין פאנגוס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית)לית: אריה ליבנת, קווין פאנגוס, האיש שצד את עינו העקומה של שאראס, באתר הארץ, 1 בפברואר 2018 רועי כהן, ‏קנדי קראש: השחקן הכי מסוכן של ז'לגיריס, באתר ערוץ הספורט, 30 בנובמבר 2017 Anderson, Kelli. "CANADA'S GOT TALENT". SI.com. נבדק ב-2018-04-27. "Herbalife Gran Canaria adds the point guard Kevin Pangos - Club Baloncesto Gran Canaria". Club Baloncesto Gran Canaria (בEuropean Spanish). 2015-07-24. נבדק ב-2018-04-27. "Zalgiris strengthens the squad with Kevin Pangos – Žalgiris". Žalgiris (באנגלית אמריקאית). 2016-07-15. נבדק ב-2018-04-27. "הסינדרלה: ז'לגיריס קובנה עלתה לפיינל פור | ישראל היום". ישראל היום. נבדק ב-2018-04-27. נצצו מעל כולם: נקבעה חמישיית היורוליג, באתר ערוץ הספורט, 21 במאי 2021
דני קגנוביץ'

דניאל (דני) קגנוביץ' (נולד ב-2 במאי 1992) הוא מפתח גוף ישראלי. קגנוביץ' הוא הישראלי היחיד שזכה במר יוניברס, "אלוף האלופים" מטעם איגוד NAC, ובנוסף בתחרות היוקרתית בעולם, "מר אולימפיה" בקטגוריית חובבנים. ב-2021 זכה במקום השלישי באליפות אירופה למפתחי גוף מקצוענים בקטגוריית משקל כבד שהתקיימה בספרד. נולד בשם דימה קוטוב ברוסיה. הוריו סרגיי ויוליה התגרשו כשהיה בן שנה, והוא עלה לישראל עם אימו בגיל ארבע, החליף את שמו הפרטי לדני, ואת שם משפחתו לקגנוביץ' כשם משפחתה של אמו. כבר בגיל 15 החל קגנוביץ' להתעניין בפיתוח גוף כאשר התאמן בביתו על ידי הדרכה מסרטונים ביוטיוב. לאחר כשנה נרשם קגנוביץ' למכון הכושר והחל להתאמן ברצינות. בגיל 17 זכה קגנוביץ' בתחרות הראשונה - "מר דרום" מטעם איגוד IBFF. בשנת 2010 זכה קגנוביץ' לראשונה בתחרות "מר ישראל" עד גיל 21. שנה לאחר מכן התחרה קגנוביץ' שוב במר ישראל וזכה במקום הראשון בקטגוריית הנוער, אך בנוסף גם באלוף האלופים של כל הקטגוריות. דני היה הראשון שזכה באלוף האלופים, כמנצח הנוער. שנה לאחר מכן התגייס קגנוביץ' לצה"ל אך לא קיבל את מבוקשו, להיות מוכר כספורטאי מצטיין בצבא. לאחר חודשים של בקשות פתח קגנוביץ' במחאה על כך שקריירת פיתוח הגוף שלו שיכולה לקדם את ישראל בענף, נפגעת מהיותו משרת בבסיס סגור ללא תנאים של ספורטאי. לאחר כמה שבועות שוחרר קגנוביץ' מהצבא והמשיך בקריירת פיתוח הגוף. בסוף אותה השנה, זכה קגנוביץ' לראשונה בתואר בינלאומי – מר יוניברס עד גיל 23 מטעם איגוד NAC. בהמשך הקריירה קטף קגנוביץ' את תוארי מר ישראל ומר יוניברס, אך בשנת 2015 הגיע לשיא, זכייה במר יוניברס, "אלוף האלופים", והוכתר במפתח הגוף החובבני הגדול בעולם. זכייה זו נתנה לקגנוביץ' פרסום והכרה בינלאומית. בשנת 2017 זכה קגנוביץ' בשלושה תארים, מר עולם בספרד ומקום ראשון בתחרות הענק הצרפתית "טופ דה קולמאר". בנובמבר של אותה שנה קגנוביץ' וקיבל כרטיס IFBB PRO, על ידי זכייה בתחרות מר אולימפיה לחובבנים. כרטיס זה מקנה לקגנוביץ' אפשרות להשתתף בתחרויות היוקרתיות בעולם, מר אולימפיה וארנולד קלאסיק לצד מפתחי הגוף הטובים בעולם. בחודש יולי 2018 סיים דני במקום התשיעי בתחרות המקצוענים השנייה שלו- "Vancouver Pro" שנערכה בקנדה. להלן סרטון של דני קגנוביץ תחרות מר ישראל נאבא אוקטובר 2018. במרץ 2019 התחרה וסיים במקום השמיני ב-"Big man weekend show" אשר התקיימה בספרד. מאז שנת 2013 מנהל קבוצת פורום בת אלפי חברים בפייסבוק הנקראת "קרנפים 2013", ערוץ יוטיוב העוסק בפיתוח גוף, תזונה ותוספי מזון ועמוד אינסטגרם בעל עשרות אלפי עוקבים, בו הוא משתף בקביעות את עוקביו בטיפים לתזונה, הכנות לתחרויות ואימונים. קגנוביץ' משמש כפרזנטור של חברת הביגוד למפתחי גוף, "גורילה וויר", ובין השנים 2014–2016 שימש כפרזנטור של חברת תוספי התזונה הישראלית ״סופר אפקט״. משנת 2016 ובמשך שנתיים, פרסם את חברת תוספי המזון מהגדולות בעולם - "Bpi Sports". באוגוסט 2018 חתם קגנוביץ' על חוזה עם מותג תוספי התזונה לספורטאים ALFA, ומאז הוא בנבחרת הפרנזטורים של אלפא. בשנת 2019 פרסם קגנוביץ' ברשתות החברתיות כי הוא חתם על חוזה עם חברת המדיה הגדולה בעולם בפיתוח גוף, "Generation Iron". מתגורר בבאר שבע. דני קגנוביץ', ברשת החברתית פייסבוק דני קגנוביץ', סרטונים בערוץ היוטיוב עינת שגיא אלפסה, לראשונה: ישראלי הוא הזוכה הגדול בתחרות מר עולם, באתר ynet, 7 בדצמבר 2015 דני קגנוביץ' מבאר שבע הוא מר עולם לשנת 2017, באתר ברנז'ה, 29 במאי 2017 Mr Universe but From Israel (באנגלית) DANI KAGANOVICH, IFBB Pro Bodybuilder at BigBodies.com, bigbodies.com
Classica

Stingray Classica הוא ערוץ טלוויזיה גרמני המשדר מוזיקה קלאסית, אופרה, בלט וג'אז. בישראל מופץ הערוץ במסגרת שידורי yes. מ-19 במרץ 2017 ועד 31 באוקטובר 2018 שודר בשרות הטלוויזיה של smart tv עד לסגירת השירות. ב-7 באוגוסט 2023 הערוץ עבר לאפיק 207 עקב עליית ערוץ "שירי ילדותי" בשידורי yes בינואר 2017 אישרה רשות הרדיו והטלוויזיה של קנדה את בקשת הערוץ לשדר בקנדה כערוץ לא קנדי שמשדר מהולנד. הגרסה היפנית של הערוץ הושקה ב-1 בינואר 1998, ומופעלת באמצעות הזיכיון של חברת Tohokushinsha Film Corporation. הגרסה היפנית כוללת תוכניות מהערוץ הגרמני יחד עם הפקות מקוריות יפניות. Stingray Classica On-Demand זמין ללקוחות חברת Amazon Prime Video בגרמניה, בריטניה וארצות הברית. סמל נוסף של הערוץ בשידורו ברשת סקיי גרמניה עד 2014 סמל הערוץ עד 2014 סמליל הערוץ בין 2014 עד 2018 ערוץ מצו Trace Urban כאן קול המוסיקה מדיה וקבצים בנושא Classica בוויקישיתוף אתר האינטרנט הרשמי של Classica ערוצי מוזיקה ורדיו, אתר yes אתר Smart tv החלטת CRTC 2017-16
מאדמא

מַ֫אדַמַא (בערבית: مادما), הוא כפר פלסטיני השוכן בוואדי מדרום להר גריזים שבשומרון ושייך לנפת שכם. הכפר שוכן מעט דרומית לשכם, על כביש 'עוקף שכם', בין הכפרים בורין ועסירה אל-קבלייה ובקרבת ההתנחלויות יצהר והר ברכה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,128 תושבים בשנת 2016. בגבעה מדרום לכפר ממוקמת "ח'רבת חלס" בה שרידי מצודה מזמן מרידות השומרונים בתקופה הביזנטית. הכפר עצמו הוקם במאה ה-17 בתקופה העות'מאנית כשלוחה של עסירה אל-קבלייה הממוקמת כק"מ מדרום מערב. במפקד 1922 שנערך על ידי שלטונות המנדט הבריטי, הייתה אוכלוסיית הכפר 170 מוסלמים, ובמפקד 1931 היא גדלה ל-210 מוסלמים אשר שכנו ב-70 בתים. ב-1945 האוכלוסייה בכפר הייתה 230 מוסלמים, ואילו שטח הקרקע הכולל של הכפר היה 3,748 דונם. בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה מאדמא משליטה בריטית לירדנית. בעקבות מלחמת ששת הימים ב-1967, עברה מאדמא משליטה ירדנית לישראלית. ב-1983 הופקעו אדמות של תושבי הכפר לצורך הקמת היאחזות נח"ל, שאוזרחה כהתנחלות יצהר מדרום לכפר. לאחר הסכם אוסלו, 62% מאדמות הכפר (כ-2,367 דונם) מוגדרים כשטח B, וה-38% הנותרים (כ-1,457 דונם) מוגדרים כשטח C. בסוף שנות ה-90 של המאה ה-20, שונה תוואי כביש 60 כך שיעקוף את שכם מדרום-מערב. הכביש החדש נסלל על אדמות הכפר, בסוללה גבוהה הצמודה לבתי הכפר מצפון. תחתיו, במנהרה, ניצב הכביש המוביל אל הכפר. בשל כך, על מנת להגיע לעיר שכם נוסעים תושבי הכפר ברשת דרכים מקומית. בעשור השני של המאה ה-21 החל הכפר לסבול מאירועי יידוי אבנים והצתות של כלי רכב ושדות. לטענת תושביו וארגונים שונים, אלה אירועי תג מחיר שמבצעים תושבי ההתנחלות יצהר. בכפר הוצבה אנדרטה לזכר עומר מוחמד זיאדה, מבצע הפיגוע במפגש השרון ג'מיל בהרצליה בשנת 2002. מדיה וקבצים בנושא מאדמא בוויקישיתוף Madama Village Profile, המכון למחקר יישומי - ירושלים, (ARIJ) מפקד אוכלוסין 2016, באתר של הלשכה הפלסטינית המרכזית לסטטיסטיקה ח' חלס, ד"ר עופר שיאון, חדשות ארכיאולוגיות כרך קג (התשנ"ה/ 1995), pp. 50-51 Barron, 1923, Table IX, Sub-district of Nablus, p. 24 Mills, 1932, p.60 שמונה ישובים יאוזרחו ביהודה ושומרון, דבר, 22 במרץ 1983 מערכת הביטחון מתכננת כבישים עוקפים בגדה ביותר ממיליארד דולר, באתר גלובס, 23 במרץ 1997 חיים מפוצלים - סקירה כללית הומניטרית לשנת 2015 - משרד האו״ם לתיאום עניינים הומניטריים בשטח הפלסטיני הכבוש מפת כפרים פלסטיניים הנפגעים מאלימות של התנחלות ומאחז יצהר מאדמא - מחסום Watch אנדרטה במאדמא מאדירה מחבל, באתר מבט, ‏19.08.10
אלינור מיכאל

אלינור מיכאל (פכט) (נולדה ב-ז' אדר א' ה'תשמ"ו 15 בפברואר 1986 בהרצליה) היא שחקנית, תסריטאית ובמאית חרדית-ישראלית, בעלת תשובה, מנהלת בית הספר למשחק ואמנויות הבמה לנשים חרדיות "האנסמבל" מבית המנהל הקהילתי "אשכולות". התחילה את דרכה האמנותית כרקדנית בלהקת המחול הייצוגית של הפועל "התנועתרון" ולמדה מחול בחטיבת "רעות" הרצליה בשיתוף מכון וינגייט. למדה במגמת תיאטרון של תיכון היובל בהרצליה. בכיתה י"ב קיבלה תפקיד קבוע כמנחה ושחקנית קומית בסדרת המקור הראשונה של ערוץ "ניקלודיאון", "הנקניקייה". במקביל התקבלה לשחק בהצגה "רעב" של תיאטרון תמונע, שכתב עידו בורנשטיין וביים שלמה פלסנר, בתפקיד שירה, לצידם של אסתי זקהיים, שמעון מימרן וניסו כאביה. ההצגה זכתה בפרס התיאטרון הישראלי להצגת הפרינג' הטובה ביותר לשנת 2003. שיחקה בתיאטרון הארצי לילדים ונוער בהצגה "החקירה". בנוסף, בתקופת לימודיה בחטיבת הביניים ובתיכון שיחקה בתיאטרון העירוני של הרצליה לנוער במסגרתו הופיעה בישראל ובעולם. בשנים 2006–2009 למדה בסל"ה - הסטודיו לאמנויות התיאטרון מיסודו של יורם לוינשטיין. במסגרת הלימודים זכתה בארבע מלגות הצטיינות. בתחילת השנה השלישית ללימודיה שיחקה בסדרה "לשם שינוי" של הטלוויזיה החינוכית בתפקיד חגית. במקביל קיבלה את תפקידה הראשון בתיאטרון גשר בהצגה "הלילה ה-12" של שייקספיר שביים רפי ניב - התפקיד הראשי, ויולה. על תפקיד זה הייתה מועמדת לפרס השחקנית המבטיחה לשנת 2009 בטקס פרסי התיאטרון. לאחר ההצגה התקבלה ללהקת השחקנים של התיאטרון כשחקנית קבועה ושיחקה בהצגות "טרטיף" ו"לה-פונטיין" עד חזרתה בתשובה ב-2010. דיבבה בסרטים "הארי פוטר" ו"הצ'יוואוואה מבוורלי הילס". לאחר חזרתה בתשובה למדה חסידות במדרשת "פנימיות" ולימודי קודש והוראה במכללת "בית רבקה" בכפר חב"ד. שיחקה בתפקידים ראשיים בארבעה סרטים חרדיים של המפיקה והבמאית טלי אברהמי: "שרה", "הגדר", "בומביי", "עלה קטן". בשנת 2015 הקימה את בית הספר למשחק ואמנויות הבמה לחרדיות "האנסמבל", מבית מנהל קהילתי "אשכולות" בהנהלתה של ליבי זייבלד, ובשיתוף הסטודיו למשחק ניסן נתיב והמחלקה לתיאטרון של עיריית ירושלים, והיא מנהלת אותו. בית הספר שוכן בשכונת שמואל הנביא בירושלים, ולו שלוחות במתנ"ס גוונים ברמת בית שמש ובמדרשת "פנימיות" ברמת אביב. בשנים 2016–2017 למדה במגמת תסריטאות בבית הספר לקולנוע "מעלה". בסיום לימודיה קיבלה מלגת פיתוח לתסריט באורך מלא מקרן הקולנוע הישראלי על התסריט "אלף פלא ואופל". בשנת 2017 נעשה עליה סרט דוקומנטרי קצר, "תיאטרון זה לא משחק", של הבמאית מוריה חקק, המתאר את ההתמודדויות של אישה חרדית העוסקת בתיאטרון. הסרט השתתף בפסטיבל הקולנוע היהודי בירושלים. החל משנת 2017 היא ראש חטיבת תיאטרון במיזם "אמנות ואמונה" – בית ליוצר והאמן החרדי. אלינור נשואה לצלם נועם דהאן ולהם בן ובת. אלינור מיכאל, במיזם "אישים" לתיעוד היצירה הישראלית אשר קשר, מקריירת משחק חילונית - לחיי הבמה של העולם החרדי: זה סיפורה של אלינור מיכאל־פכט (אורכב 27.04.2018 בארכיון Wayback Machine), באתר "mynet",‏ 26 באוגוסט 2017 ריקי רט, שחקנית נשמה, מוצש, 20 בינואר 2017 מעיין כפיר, אלינור מיכאל: "כשעזבתי את תיאטרון גשר, הייתי בטוחה שאני עוזבת את עולם המשחק לנצח", באתר "הידברות", 25 ביולי 2017 טלי רבן, לא קל לעיכול, באתר הארץ, 30 בינואר 2007 הסדרה "לשם שינוי" בערוץ יוטיוב של הטלוויזיה החינוכית טל פרי, ‏גנבה את הלילה, באתר ‏מאקו‏, 24 בספטמבר 2008 אתר בית הספר למשחק לנשים חרדיות "האנסמבל" האנסמבל – בית ספר למשחק לנשים חרדיות, באתר "סטנדר"
ג'ים סינקלייר

ג'ים סינקלייר (באנגלית: Jim Sinclair) הוא פעיל זכויות אוטיסטי, שיחד עם קתי ליסנר גראנט ודונה ויליאמס הקים את רשת האוטיסטים הבינלאומית בשנת 1992. בגלל שהיה היחיד מבין השלושה שהיה מחובר לאינטרנט באותה התקופה, הוא הפך להיות הרכז של רשת האוטיסטים הבינלאומית. סינקלייר ממשיך לרכז את הרשת גם כיום. סינקלייר, אוטיסט שהתחיל לדבר רק כשהיה בן 12, פרסם בשנת 1993 את המאמר הנודע "אל תתאבלו עלינו" ובכך הפך לאחד האבות המייסדים של התרבות האוטיסטית. הוא מוזכר גם בספרה של דונה ויליאמס "מישהי במקום כלשהו", המספר גם על הקמת רשת האוטיסטים הבינלאומית. עד אמצע שנות ה-90 של המאה העשרים, כנסים בנושא אוטיזם כמעט אף פעם לא כללו מרצים אוטיסטים; סינקלייר, שהיה אחד האוטיסטים הראשונים שהרצו בכנסים, מרבה להרצות בצפון אמריקה ובאירופה, והירצה גם בישראל. הוא מביא לידיעת הציבור את השקפותיהם של אנשי הקשת האוטיסטית. סינקלייר מעיד שגידלו אותו כילדה, אבל לדבריו הוא בעל גוף אינטרסקסואלי. קהילה אוטיסטית רשת האוטיסטים הבינלאומית Harmon, Amy (2004-12-20). "How About Not 'Curing' Us, Some Autistics Are Pleading". The New York Times. Leith, Sam (16 בפברואר 2013). "Family Differences". The Spectator. {{cite news}}: (עזרה)
גביע המדינה לליגות הנמוכות

האם התכוונתם ל... גביע האיגוד בכדורסל – גביע המדינה לליגות הנמוכות בכדורסל גברים גביע האיגוד בכדורסל נשים – גביע המדינה לליגות הנמוכות בכדורסל נשים
תבואי היום

"תבואי היום" הוא סינגל שהוקלט על ידי הזמר הישראלי אייל גולן. השיר יצא לאור ב-5 ביולי 2017, כסינגל שצריך היה להיות הראשון מתוך האלבום "הפוך מהיקום", אך הוחלף בשיר "כמו בספרים ההם", שתפקד כסינגל הראשון מתוך האלבום. עם יציאתו נכנס השיר אל המקום הראשון בכל מצעדי הפזמונים השבועיים בישראל, ובין היתר במדיה פורסט ובגלגלצ. השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור גם כן. השיר הוא שיר טרופי, בסגנון הפופ, המשולב גם עם סגנון הטרופיקל-האוס. אתר התוכן הישראלי מאקו, השווה את השיר הזה לגרסתו של ג'ונאס בלו לשיר "Fast Car", של טרייסי צ'פמן. השיר זכה להצלחה רבה בישראל, כאשר הצליח לכבוש את פסגת המצעד של מדיה פורסט ארבע פעמים, בסיכום של כ-8 שבועות בצמרת. בגלגלצ, הצליח השיר לכבוש את פסגת המצעד גם כן, שם שהה כמה שבועות בצמרת. במצעדי סוף השנה של שנת 2017, התברג השיר במקום ה-10 במצעד של גלגלצ, במקום ה-1 במצעד של כאן גימל, ובמקום ה-3 במצעד של מאקו, ערוץ 24 ותחנות הרדיו האזוריות. הקליפ שיצא עבור השיר זכה להצלחה רבה גם כן, ונכון ל-12 במרץ 2020, מונה הצפיות שלו עומד על כ-32 מיליון צפיות, דבר אשר הופך אותו לסרטון הישראלי ה-32 הנצפה ביותר בכל הזמנים, לסרטון השני הנצפה ביותר של גולן ולסרטון ה-6 הנצפה ביותר בישראל לשנת 2017. הווידאו קליפ הנלווה שיצא עבור השיר, הוא קליפ מילים אותו עיצבו והפיקו "Avoxvision". בקליפ המילים נראה גולן על רקע של אי טרופי, ולעיניו משקפי שמש. קליפ המילים הפך לויראלי כאשר צבר למעלה מ-21 מיליון צפיות, והפך לסרטון הישראלי ה-28 הנצפה ביותר בכל הזמנים. סרטון השיר "תבואי היום" באתר יוטיוב האזינו לשיר חדש של אייל גולן, "תבואי היום", באתר וואלה, 5 ביולי 2017 דודי פטימר, ‏"כמו בספרים ההם": אייל גולן סוף סוף חוזר לעצמו עם שיר מצוין, באתר מעריב אונליין, 3 בינואר 2018 Media Forest, mediaforest.biz (ארכיון) חן פרורדין, ‏אייל גולן - תבואי היום, באתר ‏מאקו‏, 5 ביולי 2017 חן פרורדין, ‏השירים שדומים מדי ללהיטים אחרים, באתר ‏מאקו‏, 20 באוקטובר 2017 גלגלצ, באתר www.facebook.com המצעד הישראלי השנתי של גלגלצ ו-וואלה! NEWS, באתר וואלה, 19 בספטמבר 2017 כאן גימל, באתר www.facebook.com שיר השנה תשע"ז: "אף אחד" של עדן בן זקן, באתר ‏מאקו‏, 20 בספטמבר 2017 EyalGolanOfficial (2017-07-05), אייל גולן - תבואי היום, נבדק ב-2018-04-27 Srutonim - שרוטונים (2012-09-27), גמבה סטייל (Gangnam Style - הפארודיה העברית - The Hebrew Parody), נבדק ב-2018-04-27 EyalGolanOfficial, YouTube EyalGolanOfficial (2017-07-05), אייל גולן - תבואי היום, נבדק ב-2018-04-27 https://www.facebook.com/Avoxvision, Avoxvision